經數: 一八三四

經名: 唯識二十論述記卷上

頁數: 九九一

上	欄

利. 下二句. 說法無我勝利. 補特伽羅. 名數取

趣. 以能數數取諸趣故. 有其果位. 1亦立因

名. 由無實我故數取趣

論曰. 依此所說十二處敎受化者能入數取

趣無我述曰. 此釋上二句頌. 總立宗也. 次

當廣釋. 知十二處. 無實我故受化者. 入有

情無我. 若言人者. 趣唯一故

論. 謂若了知從六二法有六識轉都無見者

乃至知者述曰. 六二法者. 卽十二處. 內六

處外六處. 謂根及境. 由說十二處敎. 若知六

識. 從根及境六二法生. 了知自身唯眼能見.

都無見者. 乃至. 了知唯意知法. 都無知者. 此

中見者等. 外道等執實我能故. 了知根境. 除

我執也

論. 應受有情無我敎者便能悟入有情無我

述曰. 二乘根機者. 名爲應受有情無我敎.

由知唯有根境2識等. 無實我故. 二乘根者.

便入有情無我正理. 除計我執. 得二乘果. 是

密意說十二處敎之勝利也

論. 復依此餘說唯識敎受化者能入所執法

無我述曰. 此釋下二句頌. 總立宗也. 次當

廣釋. 文有其三. 一釋頌. 二申難. 三正答. 此

初也. 說一切法唯有識者. 是有情無我. 密意

敎餘故. 受化者. 能入一切法無我. 我主宰義.

知法無主宰. 名法無我也

論. 謂若了知唯識現似色等法起此中都無

色等相法述曰. 由說唯識敎. 若能了知一

切法唯識現. 似色等諸法生起. 無實色等. 了

知此中. 都無色等體用相法. 除法執也

中	欄

論. 應受諸法無我敎者便能悟入諸法無我

述曰. 菩薩根3機. 名爲應受法無我敎. 由

知諸法唯有識故. 菩薩根者. 便能悟入諸法

無我. 除計法執. 得成佛果. 是諸法空. 唯有識

敎之勝利也. 然佛世尊. 有三時敎. 此唯識敎.

第三時說. 令得佛果. 故非密意. 有情無我敎.

是第一時敎. 令得二乘果. 故名密意說

論. 若知諸法一切種無入法無我述曰. 外

人旣聞諸法皆空說唯識敎. 自下設難. 此牒

大乘義. 下方申正難. 若能了知一切諸法. 一

切皆無. 得入於法無我理者

論. 是則唯識亦畢竟無何所安立述曰. 此

正難也. 旣言一切諸法皆無. 卽無有識. 唯識

旣無. 今此論中. 何所安立得入佛果. 其安立

者. 卽牒論初立宗言. 問義同前釋

論. 非知諸法一切種無乃得名爲入法無我

述曰. 下論師答. 非是令知一切種類唯識

亦無. 乃得名爲入法無我. 意存二性. 故若非

知一切種無. 令知何等

論. 然達愚夫遍計所執自性差別諸法無我

如是乃名入法無我述曰. 二乘異生諸愚

夫等. 起計所執. 自性諸法. 差別諸法. 以爲實

有. 卽是諸法. 體及用也. 令知此所執性. 體用

都無. 名入法無我. 非知眞俗凡聖等境. 亦都

無故. 名入法無我

論. 非諸佛境離言法性亦都無故名法無我

述曰. 諸佛正體後得二智. 所知諸法. 謂依

他性. 圓成實性. 二性非無. 此之二性. 性離言

說戱論所執. 非謂知此二性亦無. 入法無我.

下	欄

卽於三性. 但知初無餘二性有. 名爲唯識. 入

諸法空. 亦菩薩境. 但言佛者. 從勝人說. 旣

爾. 若執唯識是有. 應得入於諸法無我

論. 餘識所執此唯識性其體亦無名法無我

述曰. 若執唯識. 亦計所執. 除入法空. 名法

無我. 若不執時. 此唯識體. 性離言故. 非除入

空

論. 不爾餘識所執境有則唯識理應不得成

述曰. 若所執唯識非法執. 爾者. 此所執境

體旣非無應非唯識. 以實執有猶不遣故. 理

猶未曉. 其義如何

論. 許諸餘識有實境故述曰. 以執唯識識.

是執法識餘此旣有實境. 如何名唯識. 4然我

宗中. 識無心外實有之境. 名爲唯識. 故執唯

識亦法執收. 成唯識說. 若執唯識亦是法執

論. 由此道理說立唯識敎普令悟入一切法

無我述曰. 卽此總結經論二敎. 由於此中

所有道理. 佛說唯識之敎. 我立唯識之敎. 普

令有情入法無我. 或我說我立. 二俱雙結. 名

爲說立. 非說是經

論. 非一切種撥有性故述曰. 由有唯識. 無

計所執. 入法無我. 非是一切種. 唯識等亦無.

能入法無我. 所以者何. 撥有性故. 依他圓成

二性是有. 若說爲無. 便是邪見. 撥於有性. 故

此不能入法無我. 許有唯識. 無計所執. 名爲

正見. 入法無我. 不撥於有. 名處中道. 契眞正

理. 此意卽違淸辨等也

唯識二十論述記卷上

承久二年庚辛七月二十九日移

經數: 一八三四

經名: 唯識二十論述記卷下

頁數: 九九二

上	欄

點了永恩生年五十四

偏爲上生內院値遇彌勒也

唯識二十論述記卷下

□經沙門基撰

論. 復云何知佛依如是密意趣說有色等處

述曰. 第一段中. 自下第四. 返破他宗外境

非實有. 證知唯有識. 於中有三. 初小乘等. 因

前起問. 次擧頌下. 論主正破. 後已辨極微非

一實下. 結歸唯識. 此卽初也. 先牒大乘前所

說意. 後方申難. 論主前說. 依生無我者. 佛說

色等十. 今牒之. 云何知如是密1說有色等

處

論. 非別實有色等外法爲色等識各別境耶

述曰. 自下外人正爲徵問. 非離於識. 別有實

體. 色等外法. 爲色等識. 各別境耶. 其眼等

識. 緣色等故. 變似色等. 名色等識. 非說色

等. 名色等識

論. 頌曰. 以彼境非一亦非多極微又非和合

等極微不成故述曰. 自下第二. 論主正破

合有五頌. 於中有三. 初之一頌. 合破小乘外

道二種. 次有三頌. 正破小乘. 後有一頌. 正破

外道. 設破小乘. 此卽初也. 就初頌中. 第一句

破外道. 下三句破小乘. 破小乘中. 第一句. 破

古薩婆多毘婆沙師. 下二句. 破經部. 及新薩

婆多順正理師又非和合等. 立宗極微

不成故. 立因. 驗此兼破極微和集. 此唯識論.

中	欄

世親年邁. 正理論後方始作也. 至下當知

論曰. 此何所說述曰. 自下破執. 於中有三.

初假問起. 次□外執. 後正破之. 此假問也. 體

例如前

論. 謂若實有外色等處與色等識各別爲境

述曰. 此下□執. 外道小乘. 若執實有離識

之外. 有色等處. 與緣色等能緣之識. 各別爲

境

此卽總□小乘外道2遍計之義. 自下別□

論. 如是外境或應是一述曰. 此外道計. 執

色等法體唯是一

論. 如勝論者執有分色述曰. 此顯執師. 是

吠世師迦. 此云勝論. 造此論師名勝論者. 釋

此立名. 說斯緣起. 如餘處辨. 此師本計. 有六

句義. 後有末執. 立十句義. 如成唯識. 然六句

者. 一實. 二德. 三業. 四有. 五同異. 六和合. 實

中有九. 謂地水火風空時方我意. 其地水火

風. 是極微性. 若劫壞時. 此等不滅. 散在處

處. 體無生滅. 說爲常住. 有衆多法. 體非是

一. 後成劫時. 兩兩極微. 合生一子微. 子微之

量. 等於父母. 體唯是一. 從他生故. 性是無

常. 如是散極微. 皆兩兩合生一子微. 子微幷

本. 合有三微. 如是復與餘三微. 合生一子微.

第七其子. 等於六本微量. 如是七微. 復與餘

合. 生一子微. 第十五3子. 其量等於本生父母

十四微量. 如是展轉成三千界. 其三千界. 旣

從父母二法所生. 其量合等於父母量. 故三

千界爲識等境. 體唯是一. 然色是火德. 乃至

觸是風德. 眼見色時. 不得風大. 得地水火. 以

下	欄

於色中無風相故. 耳鼻舌三. 得聲香味時. 得

三亦爾. 唯身得觸時得四大. 以於觸中有風

大故. 意緣一切. 故有分色爲眼識等境. 體唯

一物. 其子粗微名爲有分. 有細分故. 其本細

微. 但名爲分. 不有他故. 廣□此執. 如成唯

識

論. 或應是多如執實有衆多極微各別爲境

述曰. 下破小乘. 今此先□古薩婆多毘婆

沙義. 此師意說. 如色處等. 體是多法. 爲眼識

境. 所以者何. 其一一極微. 體是實有. 合成

阿□. 阿□是假. 故此以上皆非實有. 五識旣

緣實法爲境故. 不緣於阿□以上和合假色.

故色處等. 爲眼識等境時. 其實極微. 一一各

別. 爲眼識等境. 不緣假故. 以有實體能生識

故

論. 或應多極微和合或和集述曰. 此□經

部. 新薩婆多正理師義. 經部師說. 多極微和

合. 正理師說. 多極微和集

論. 如執實有衆多極微皆共和合和集爲境

述曰. 此卽廣□. 謂經部師. 實有極微. 非五

識境. 五識上無極微相故. 此七和合. 成阿□

色. 以上粗顯. 體雖是假. 五識之上有此相故.

爲五識境. 一一實微. 旣不緣著. 故須和合成

一粗假. 五識方緣. 故論說言實有衆微皆共

和合. 其正理師. 恐違自宗. 眼等五識. 不緣假

法. 異於經部. 若順於古. 卽有陳那. 五識之

上. 無微相故. 非所緣失. 遂復說言. 色等諸

法. 各有多相. 於中一分是現量境. 故諸極微

相資各有一和集相. 此相實有. 各能發生似

經數: 一八三四

經名: 唯識二十論述記卷下

頁數: 九九三

上	欄

己相識. 故與五識作所緣緣. 如多極微集成

山等. 相資各有山等量相. 眼等五識. 緣山等

時. 實有多極微相資山相. 五識□得. 故成所

緣. 不爾卽有非所緣失. 許有實體. 但爲緣故.

故論說言實有衆多極微. 皆共和集. 廣如陳

那觀所緣論. 及成唯識第一卷說. 然舊唯識.

但有□世師. 及古薩婆多義. 其和合和集文

但說一. 謂□虛集色. 仍意難知. 文亦難曉. 於

下破中. 言非□虛聚集成塵. 披者自知. 豈如

今論

論. 且彼外境理應非一述曰. 自下第三. 一

一破執. 先破外道. 未破小乘. 故言且彼所執

外境. 理應非一. 釋頌初句

此卽總非. 次顯非理

論. 有分色體異諸分色不可取故述曰. 所

執是一粗有分色. 異本極微實有體者. 諸有

分色體. 不可取故. 如山地等. 一一段別. 卽是

分色. 豈離於此. 別有一實粗有分色. 應立量

言. 汝有分色非異分色. 異諸分色不可取故.

猶如分色. 汝若又言誰謂有分. 異於分色. 是

不可取. 因隨一者. 應更破云. 汝有分色1定

非異於諸細分色. 汝宗自許實句色故. 如細

分色. 或於前因. 應置許字. 我意自許異於分

色. 不可取故. 無隨一失. 此論言略. 遂無許

字. 或應此論. 但述其宗. 略無因喩. 謂立宗

言. 汝有分色體異汝諸分色*定不可取. 許實

句色故. 如細分色. 論故字者. 乘文便說. 由此

比量亦無過失

論. 理亦非多述曰. 下破小乘. 釋頌第二句. 此

中	欄

卽總非古薩婆多

自下別破

論. 極微各別不可取故述曰. 此下別破. 汝

言極微一一各別. 爲五識境. 此定不然. 極微

各別. 眼等五識. 不可取故. 然汝自宗. 異生等

眼. 不見極微. 五識之上. 不現其相. 如何說

極微各別爲境. 應立量言. 各別極微非五識

所緣. 眼等五識不可取故. 如眼根等. 故此論

中. 極微各別. 但是有法不可取故. 但是其因.

略無同喩及所立宗. 或應量云. 聚色多極微

非五識所緣. 極微各別五識不取故. 如眼根

等. 論有宗言及因. 觀所緣論. 約所緣緣. 以

立量破. 所緣緣者. 謂能緣識. 帶彼相起. 及有

實體. 令能緣識. 託彼而生. 具二支義. 色等極

微. 我非許有. 設有實體. 能生五識. 容有緣

義. 然非所緣. 如眼根等. 於眼等識無彼相

故. 遂立量云. 極微於五識設緣非所緣. 彼相

識無故. 猶如眼根等. 彼言雖別. 意與此同. 成

唯識論第一卷說. 小與此同. 彼論說言. 非諸

極微. 共和集立. 可與五識各作所緣. 此識上

無極微相故. 設彼救言極微各別有和合相.

爲五識境. 和合相者. 卽似一相. 此相是用. 大

於本極微. 用不離體. 體旣實有. 成所緣緣. 彼

論破言. 非和合位. 與不合時. 此諸極微體相.

有異故. 和合位. 如不合時色等極微. 非五識

境. 然更有救. 復有別徵. 如成唯識第一疏說

論. 又理非和合或和集爲境述曰. 下破經

部正理論師. 此卽總非. 下自別破

論. 一實極微理不成故述曰. 經部等極微

下	欄

有一實體唯意識境. 薩婆多師等亦有一實體

十處所攝. 六識之境. 然汝所執. 一實極微.

我不許有. 理旣不成. 故說極微和合和集. 義

皆乖返. 然觀所緣論. 破經部師言. 色等和合.

於眼識等上. 有彼相故. 設作所緣. 以粗顯故.

識現相故. 然無緣義. 無實體故. 如眼錯亂. 見

第二月. 彼無實體. 不能生故. 遂立量云. 和合

於五識設所緣非緣. 彼體實無故. 猶如第二

月. 成唯識論. 復破彼言. 非和合相. 異諸極

微. 有實自體. 分折彼時. 似彼相識. 定不生

故. 彼和合相. 旣非實有. 故不可說是五識

緣. 勿第二月等. 能生五識故. 此中難意. 若

有實極微. 容有和合假. 能合實非有. 所合假

成無. 觀所緣緣論. 破正理師言. 如堅等相. 雖

是實有. 於眼等識. 容有緣緣. 而非所緣. 眼等

識上. 無彼相故. 色等極微. 諸和集相. 理亦應

爾. 彼俱執爲極微相故. 遂立量云. 極微和集

相設於眼等識是緣非所緣. 許極微相故. 猶

如堅濕等. 執眼等識. 能緣極微諸和集相. 復

有別生. 甁□等覺相. 彼執應無別. 非形別故

別. 形別非實故. 又不應執極微. 亦有差別形

相. 所以者何. 極微量等故. 形別唯在假. □

彼至極微. 彼覺定捨故. 成唯識論. 復作是說.

彼執不然. 共和集位. 與未集時. 體相一故. 甁

□等物極微等者. 緣彼相識. 應無別故. 共和

集位. 一一極微. 各各應捨微圓相故. 非粗

相識. 緣細相境. 勿餘境識. 緣餘境故. 一識

應緣一切境故. 此論但有破本極微. 旣非實

有. 所成和集理2實不成. 種種推徵. 如餘論

經數: 一八三四

經名: 唯識二十論述記卷下

頁數: 九九四

上	欄

說論. 云何不成述曰. 自下廣釋極微不

成. 於中有三. 初問不成. 次答不成. 後申正

義. 總結不成. 此卽初問. 外人旣見非其極

微一實不成. 有隨一過. 遂問論主. 云何

不成

論. 頌曰. 極微與六合一應成六分若與六同

處聚應如極微述曰. 次答不成. 總有二頌.

別破小乘. 於中有二. 初之二頌. 破極微有合

無合不成. 後之一頌. 破極微有分無分不成.

就初段中. 復分爲二. 初答合等不成. 後結不

成. 答合等不成中. 旣有二頌. 復分爲二. 初

設答不成. 後破救不成. 初中二難. 上之二句.

難極微合應成六分. 下之二句難極微1合應

成六分極微同處聚. 應如極微. 如阿拏色. 合

七極微成. 中有一極微. 外邊有六. 中極微若

與外六極微合. 所合旣六. 能合極微. 應成六

分. 若以極微. 更無分故. 不相合者. 六對之

時. 便相□住. 同一處所. 旣同一處. 阿□色

等. 各各應如一極微量

論曰. 若一極微六方各與一極微合應成六

分述曰. 釋上二句頌. 此設破他. 非本宗義.

中間極微. 四方上下. 有六極微. 合中間極微.

應成六分

所以者何

論. 一處無容有餘處故述曰. 顯成六因. 謂

中間極微. 東極微處. 無理容有餘五方處五

極微故. 如是乃至. 中間極微. 下方極微處. 非

餘五處. 中間極微. 所合六異故. 中間極微. 應

成六分. 應立量云. 中間極微應成多分. 一處

中	欄

無容有餘處故. 如粗聚色. 或於頌中. 亦成比

量. 中一極微應成六分. 與六合故. 如粗聚色

與六色合. 然頌唯宗因. 略無同喩

論. 一極微處若有六微應諸聚色如極微量

述曰. 此釋下二句頌. 若言極微. 無方分故.

不相合者. 中間極微2旣與六合時. 旣應互相

□同一處所. 中一微處. 旣與六微. 同處而

住. 應阿□等諸粗聚色. 如極微量更不增長.

卽微處故

所以者何

論展轉相望不過量故述曰. 顯諸聚色. 如

3微量因. 以一與六. 展轉相望. 量不相過. 故

諸聚色. 如極微量. 應立量言. 汝諸聚色應如

微量. 量不過微故. 如一極微. 或於頌中. 亦成

比量. 汝聚色量應如極微. 卽微處故. 猶如極

微. 卽同無異. 然頌下說如極微言. 通宗中法.

及同法喩. 義不違故. 或唯是法. 而非同喩. 文

勢異故. 其宗因等. 義准應配

論. 則應聚色亦不可見述曰. 若許聚色量

同極微. 其諸聚色. 應不可見. 量如微故. 又立

量言. 汝粗聚色應不可見. 量如微故. 或卽微

處故. 猶如極微. 此中說宗. 因如前說. 然合與

同處. 此之二難. 皆是設遮. 非爲本計

論. 迦濕彌羅國毘婆沙師言非諸極微有相

合義述曰. 薩婆多師. 旣見前破設遮彼義.

遂作是言. 非諸極微. 有相合義. 此立宗也. 然

此本師. 亦不相□. 同一處所. 定無是事. 今於

此中. 且但遮合. 世友說. 極微相觸. 卽應住至

後念. 大德說. 極微實不相觸. 但由無間. 假立

下	欄

觸名. 若異此者. 微有間[&FFFF]#. 中間旣空. 誰障其

行. 許爲有對. 合之與觸. 名異義同. 迦濕彌羅

北印度境毘婆沙論. 在此國造. 因以爲名. 顯

此論因. 如餘處說. 毘婆沙者. 婆沙說也. 毘有

三義. 一勝義. 此論決定勝餘論故. 二異義. 於

一部中諸師異說故. 三廣義. 於一一義中. 諸

師廣說故

論. 無方分故離如前失述曰. 顯不合因. 若

有方分. 可說有合得成六分. 旣無方分. 不得

相合. 故離前來遮破我失

論. 但諸聚色有相合理有方分故述曰. 阿

□色以上諸大聚色. 可有相合. 有方分故. 可

成六分. 聚色亦成卽顯聚合許有4方分. 極

微無合無分義成. 俱舍論云. 又和合色. 許有

分故. 相觸無失. 觸之與合. 義一名異. 此名爲

聚色. 彼名和合色

論. 此亦不然述曰. 此總非

下理顯

論. 頌曰極微旣無合聚有合者誰或相合不

成不由無方分述曰. 自下正破極微不成.

於中有二. 上二句但. 正徵詰. 下二句. 設破轉

救. 汝說極微旣無合義. 極微卽聚. 聚有合者.

非微是誰. 或若聚色. 亦無相合. 故知不由無

方分故. 極微不合. 聚有方分. 亦不合故

論. 今應詰彼所說理趣述曰. 將釋上二句

頌. 先發端標起. 此中無難. 但有徵詰外人所

說無合理5趣. 理謂義理. 趣謂意趣雙徵義

意. 故詰理趣. 或趣卽理. 理是能緣. 意所趣

故

經數: 一八三四

經名: 唯識二十論述記卷下

頁數: 九九五

上	欄

論. 旣異極微. 無別聚色極微無合聚合者誰

述曰. 初二句牒. 下二句詰. 若異極微. 有諸

聚色. 可言聚合極微合無. 旣異極微. 諸聚非

有. 言聚有合. 其合者誰. 誰者問也. 問聚合者

體是誰也. 助立量云. 聚應無合. 卽極微故. 猶

如極微極微應合. 卽諸聚故. 猶如聚色

論. 若轉救言聚色展轉亦無合義述曰. 此

非正救. 以彼師宗. 許聚合故. 言聚無合. 是設

爲救. 若諸聚色展轉. 但有無間生至. 假名爲

合. 不相逼1近. 名無合者. 彼師亦說

論. 則不應言極微無合無方分故述曰. 此

中總破正設二救汝之聚色. 旣不相合. 則不

應說以諸相微無方分故. 極微無合

所以者何

論. 聚有方分亦不許合故極微無合不由無

方分述曰. 此重顯成. 破聚無合. 汝之聚色.

許有方分. 亦不許相合. 返顯成立極微無合.

不由無方分. 若由無方分. 執極微無合. 聚旣

有方分. 聚色應有合. 此中乃有法之差別. 及

有法差別隨一不成. 非遍是宗法. 同喩能立

不成. 異喩所立不遣. 合有六過. 所以者何. 彼

立量云. 如我所說極微無合. 無方分故. 如心

心所. 實微無合. 非實微無合. 是法差別. 作實

微緣性不作實微緣性. 有□無□. 名有法差

別. 此因非但能成無合. 如是亦能. 成無合宗

法非實微無合. 及成有法作非實微緣性. 及

無質□. 若說汝實微無方分故. 他隨一不成.

若說我假微無合. 無方分故. 因不遍宗法. 我

說假微有方分故. 若以聚色2亦無合故. 爲微

中	欄

同品. 能立不成. 說諸聚色. 有方分故. 若以聚

色. 有方分故. 爲因異品. 所立不遣. 以諸聚

色. 雖有方分. 亦無合故. 此中亦有如電日等

無常同品. 勤勇之因. 於此無故. 同喩之中. 能

立不成. 以電日等. 爲因異法. 有無常故. 所立

不遣. 爲例難者. 此亦不然. 今他但以聚. 爲極

微異法之喩. 無合故. 便有所立不遣之失. 非

聲無常宗. 電等爲異法. 故無所立不遣之過.

故今此論. 但顯他量有此所立不遣之失. 自

餘五過. 今助顯之. 非本論意. 善因明者. 當自

詳之

論. 是故一實極微不成述曰. 此破小乘微

不成中. 結不成也. 是者指前. 故者所以. 由前

我說量過等. 所以汝之所執一實微不成

論. 又許極微合與不合其過且爾述曰. 上

來二頌. 破諸極微有合無合二俱不成. 自下

一頌. 破外極微有分無分二俱不成. 於中有

三. 初發論端. 生不成理. 次外返徵. 後擧頌下

正顯不成. 發論端中. 初結於前有合無合. 後

正生下有無分失. 此結於前合無合也. 汝宗

所許一實極微. 汝許相合及不相合. 其過且

如我所說爾. 結上所明. 捨不論也

論. 若許極微有分無分俱爲大失述曰. 此

正生下有無分失. 謂說極微更有方分. 及無

方分. 俱有大失

論. 所以者何述曰. 此外人問. 有何所以. 俱

有大失

論. 頌曰極微有方分理不應成一無應影障

無聚不異無二述曰. 上二句. 顯有分失. 下

下	欄

二句. 明無分過. 初之二句. 文意可知. 下二句

中. 總有三破. 若無方分應無發影. 應無爲障

3頌第三句. 有此二難. 破無方分. 頌第四句.

破外救義. 若諸聚色. 不異極4微. 極微無二.

其諸聚色. 應無影障. 重成前義. 至下當知.

然舊論頌. 乃分爲三. 初二句爲一. 下二句各

一

論曰. 以一極微六方分異多分爲體云何成

一述曰. 釋上半頌. 難有方分. 正破經部. 此

亦設遮薩婆多師. 今以理5逼合有方分. 非彼

本計. 如阿拏色中間一微. 所對六方諸分. 各

異此一能對. 體旣成多. 云何成一. 以可分故.

如前已難. 與六微合. 令成六分. 故此破一有

分爲因應立量云. 所執極微不應成一. 必更

可折有方分故. 如諸聚色. 若微不合. 但可無

間. 無多分者. 中間之微. 隨不相合. 所擬東

處. 非西等處. 六面旣殊. 還應成六不成一也

所執極微應不成一. 所擬東處非西等故.

如諸聚色無方分故. 若所擬東處非是東者.

應擬西等亦非西等. 若爾. 此微應不成色. 不

可示其東西等故. 如心心所. 成唯識說. 又諸

極微. 隨所住處. 必有上下四方差別. 不爾便

無共和集義. 和破古薩婆多師. 集破新薩婆

多正理論師. 又有方分. 必可分折. 便非實

有

論. 若一極微無異方分述曰. 下破薩婆多

無方分義. 釋頌第三句中初無字. 此□彼計.

彼由極微. 極微圓故. 能對之東. 亦非是東. 餘

方亦爾. 無異方分. 以極微細其相圓故

經數: 一八三四

經名: 唯識二十論述記卷下

頁數: 九九六

上	欄

論. 日輪□擧光照觸時云何餘邊得有影現

述曰. 此下正破. 釋頌第三句應影無字. 且

如日輪□擧. 自體放其光1已. 照觸柱等東邊

一面. 云何西邊得有影現. 此雖理難. 義猶未

顯. 有何所以. 不許有影

論. 以無餘分光所不及述曰. 以微所對. 東

非東等. 日照東時. 卽是照於西等之處. 旣無

極微. 隨有一邊光所不及. 故照東時. 西應無

影. 應立量云. 日照柱等時應無有影. 無東西

等諸方分故. 如虛空等. 成唯識說. 若無方分.

則如非色. 云何和合. 承光發影. 承光發影. 處

旣不同. 所執極微定有方分. 以現量破

論. 又執極微無方分者述曰. 重牒彼計. 釋

第三句頌. 初一無字義. 意卽顯此一無字. 通

影及障二難牒計

論. 云何此彼展轉相障述曰. 此正申難. 釋

第三句頌應障無字. 如以二手相擊觸時. 東

旣非東等. 云何左右手. 展轉得相障. 此由未

曉不障所由

論. 以無餘分他所不行可說此彼展轉相□

述曰. 以微所擬東非東等. 左手之東. 卽是

西等. 無此一分非是左手他不行處. 以西卽

東. 故樹東應至西. 故二相擊定無相障. 行者

往也. 應立量云. 手相擊等應不相障. 無方分

故. 如虛空等. 此無方分. 亦不相障. 故以爲

喩. 成唯識說. 又若見觸壁等物時. 唯得此邊.

不得彼分. 旣和合物. 卽諸極微. 故此極微必

有方分

論. 旣不相□應諸極微展轉處同述曰. 前

中	欄

破無分不相□. 今破不□. 令處應同. 此極

微處. 應卽是諸極微處所. 不相□故. 旣爾. 此

色應不成粗. 皆相入故

論. 則諸色聚同一2微量. 過如前說述曰.

若許同處. 則汝所3言諸聚色法. 同一微量.

應不成粗不成粗故. 過如前說. 前說者何. 謂

若六同處聚. 量應如微. 則應聚色. 亦不可見.

比量如前. 故不重述

論. 云何不許影障屬聚不屬極微述曰. 此

外人救. 我說極微無有方分. 汝便難言應無

影障. 汝宗云何不許我說聚有方分. 影障屬

聚. 極微無分不屬極微

論. 豈異極微許有聚色發影爲障述曰. 論

主返詰. 汝雖作難. 然汝本宗. 豈異於極微. 許

別有聚色. 極微無影障. 聚發影爲障

論. 不爾述曰. 此外人答. 非異極微別有聚

色. 故4言不爾

論. 若爾聚應無二述曰. 此論主難若爾

者. 釋頌第四句. 聚不異言聚應無二. 釋無

二言爾者. 此牒彼計. 若聚不異極微則應

聚色無影障二. 卽極微故. 猶如極微

此卽總答. 次下別顯

論. 謂若聚色不異極微影障應成不屬聚色

述曰. 此廣前難. 此中四句. 上半顯聚不異.

下半明無二. 謂若汝宗所說聚色. 不異汝執

一實極微. 其影及障. 應屬極微. 不屬聚色. 聚

色體卽是極微故比量如前. 成唯識中. 亦

作是說. 旣和合物. 卽其極微. 發影障等. 故知

極微. 定有方分

下	欄

論. 5安布差別立爲極微或立6爲聚俱非一

實述曰. 明一實微不成之中. 上來第二. 有

合無合有分無分. 正答不成此. 卽第三申我

正義. 總結不成. 此四句中. 上7三句申正義.

第四句結不成8答. 若吠世史迦. 極微實句

攝. 通常無常. 空劫極微體是常住. 成劫之微.

此所生者. 名爲無常. 其量方大. 後大地等. 合

成一物. 唯地水火風. 是極微性. 色聲香味觸.

五大之德. 體非是微. 若順世外道. 與勝論同.

然所生子微. 同本因量. 子微9別與量德合

故. 可名爲粗. 非本極微亦量德合. 薩婆多極

微. 十色處攝. 七極微成阿□. 乃至展轉. 積小

成大. 極微實有故五識緣. 阿□以上10皆是假

有. 五識不緣. 經部極微隨何處攝. 亦是實有

積成大物. 大物是假. 五識所緣. 其實極微. 唯

意識得. 然大乘中. 極微亦假. 法處所收. 但從

大物□成於小. 名爲極微. 非從於小積以成

大. 成唯識說. 然識變時. 隨量大小頓現一相.

非別變作衆多極微. 合成一物. 爲執粗色有

實體者. 佛說極微令其除□. 非謂諸色實有

極微諸瑜伽師. 以假想慧. 於粗色相. 漸次除

□. 至不可□. 假說極微. 雖此極微猶有方分.

而不可□. 若更□之. 便似空現. 不名爲色. 故

說極微是色邊際. 廣如瑜伽第三. 及五十四.

顯揚第五. 及十六十八等解. 故今論言覺慧

分□安布差別立爲極微. 若不折時. 頓現一

相. 卽立爲聚. 聚色可更□. 微假慧安布故. 微

與聚俱非一實. 遮彼聚微體是實有. 非我大

乘聚亦稱假. 有實色用. 別從種生. 非諸極微.

經數: 一八三四

經名: 唯識二十論述記卷下

頁數: 九九七

上	欄

有此義故

論. 何用思擇極微聚爲. 猶未能遮外色等相

述曰. 初段之中. 第四反破外境實執. 合有

五頌. 上來四頌. 初之一頌. 合破小乘外道二

執. 其次三頌. 正破小乘. 下第五頌. 正破外

道. 設破小乘. 於中有八. 初勝論師等咸作是

言. 且置極微. 猶未遮我外色等相. 二論主問.

三外人答. 四論主徵. 五外人問. 六論主難. 七

正量部等救. 八論主破. 此卽初也. 勝論等言.

前來極微何用思擇. 然汝大乘. 猶未能遮我

宗等. 立外色等相

論. 此復何相  述曰. 此論主問. 汝色等相體

卽極微. 極微已破. 卽破色等. 復言未遮我色

等相. 此諸色等. 離極微外. 復有何相

論. 謂眼等境亦是靑等實色等性  述曰. 此

外人答. 外色等相. 卽是眼等諸現量境. 此通

五塵. 亦是顯色. 靑黃赤等實色等性. 卽顯二

義. 外色等相. 一顯現量境. 二顯實體. 故是實

有. 其內五根. 就他宗說. 非現量境. 但能發

識. 比知是有. 且約外處1辨現量境. 於靑等

中. 等取黃等. 亦兼聲等. 實色等中. 亦等聲

等. 此所說者. 識外實有

論. 廣應共審思此眼等境靑等實性爲一爲

多  述曰. 此論主徵. 隨其經部. 或薩婆多. 或

吠世師. 若假若實. 汝今與我. 應共審思. 汝此

所說. 諸外色等. 眼等五境. 靑等實性. 爲體是

一. 爲體是多. 此爲二問

論. 設爾何失  述曰. 此外人答. 設一或多. 竟

有何失

中	欄

論. 二俱有過多過如前一亦非理  述曰. 下

論主難. 若一若多. 二俱有過. 其多過者. 如前

已說. 非多極微等. 以下三頌. 是一亦非理. 非

直多成失. 設一復爲過. 故言亦非理

外人伏問. 非理者何

論. 頌曰一應無次行俱時至未至及多有間

事幷難見細物  述曰. 下正破一. 前□宗中.

衛世執一. 小乘執多. 今此設遮小乘執一. 意

兼外道. 以小乘救有色等故  其頌一字. 牒

外人執  應無二字. 通下五難 五難者何.

若執境一. 一應無次第行義. 二應無俱時至

未至. 三應無多有間事. 四應無有間. 五應無

難見細物. 今合第三多有間事. 第四有間爲

第三句. 言多有間事. 如業道等. 西域言遮. 此

□爲及. 或□爲等. 若作及義. 於六釋中. 顯相

違釋. 第三句及第四句. 幷是顯此四難義各

不同. 非無次行. 卽是俱時至與未至. 故置

及言. 若言等者. 顯非唯爾. 更有此餘. 今者

四義. 皆已列名. 等不是等. 但言及幷. 顯相

違釋

論曰. 若無隔別所有靑等眼所行境執爲一

物  述曰. 釋頌一字. 卽□彼宗. 彼宗意說. 若

有隔別. 眼所行境. 體卽是多. 無隔別時. 所有

靑等. 眼所行者. 說爲一物. 其聲香等. 類色亦

然

前來總議外五處故. 不是唯言於色處法. 今

此文略且言眼境. 非耳等境. 此中不破彼執

爲多. 然此牒計. 於下四難. 一一應□. 凡難義

法. 牒方難故. 今恐文繁. 最初總□. 下別爲

下	欄

難

論. 應無漸次行大地理若下一足至一切故

述曰. 此第一破. 配頌可知. 若執爲一. 眼所

行境. 無隔障處. 世間應無漸次行大地義. 以

地一故. 若下一足已至一切. 如何可說有漸

次行. 應立量言  無隔障處下此一足時所

未至處時亦應2至. 汝執一故. 彼卽此故. 猶

如於此  或云. 無隔大地應無漸次行義. 若

下一足至一切故. 如此足處. 然今論文. 有大

宗意. 其爲比量. 應如是知. 然今眼境. 名大地

者. 假名大地. 非實地大

論. 又應俱時於此於彼. 無至未至  述曰. 此

第二難. 若執是一. 且如手執無隔障物. 無有

一法一時之中. 此邊彼邊. 有手至未至

此猶未曉. 次顯其因

論. 一物一時理不應有得未得故  述曰. 至

者到也. 得也. 及也. 體是一物. 於一時中. 若

手執時. 理不應有. 此處可得. 彼處未得. 今依

此難. 一切世間. 無一物者. 所以者何. 且如一

筆. 以手執時. 有至未至. 如何成一. 故知. 大

乘諸眼等境. 或可說一. 總可至故. 如手握珠.

或可說多. 至未至故. 如指捻珠. 應立量云

汝宗世間無隔斷物無有一法3有至未至. 執

是一故. 如手握珠

論. 又一方處應不得有多象馬等有間隙事

述曰. 此第三難. 若執境一. 於無隔障一方

處所. 多象馬等. 皆集其中. 應不得有. 象馬等

物. 多間隙事. 二物中間所見空處. 是次下難.

象馬二物. 自不相到. 名間隙事. 是此中難

經數: 一八三四

經名: 唯識二十論述記卷下

頁數: 九九八

上	欄

所以者何

論. 若處有一亦卽有餘云何此彼可辨差別

述曰. 此顯所由. 所依之處體旣是一. 若有

一象. 亦有餘馬. 云何此象. 及彼馬等. 可辨差

別. 應立量云  於無障隔一方處所多象馬集

一象住地應餘馬等亦住此地. 執是一故. 如

此一象住地  或言汝宗無隔一方多象等集

應不得有多間隙事. 或應此彼亦無差別. 執

是一故. 如一象處

論. 或二如何可於一處有至不至中間見空

述曰. 此第四難. 若執境一. 如何可有象馬

二物. 此是所至1中間不至. 見有空處. 應立

量言  無隔一處象馬二居應不得有中間空

處. 執是一故. 如手握珠. 前第三難. 約所依

一. 能依象等. 多有間事. 難應非有. 此第四難

約能依二. 所依地一. 中間應無空缺之處. 是

二別故. 前多有間事. 及此有間. 合釋於前第

三句頌. 多有間事. 舊論頌但言及別類多事.

此第四難. 彼頌不攝. 故今勘此. 善惡易明

論. 又亦應無小水□等難見細物   述曰. 此

第五難. 若執境一. 無隔水中. 亦應無有. 小水

□等. 難見細物

此立宗非. 下明所以

論. 彼與粗物. 同一處所量應等故述曰. 所

依之境. 旣是一物. 能2依水□. 應無小者. 彼

小□與粗大物. 依一所依. 遍所依故. 能依所

依量皆等故. 舊論說言最細水□. 與大色同

應3不可見. 彼言色者. 卽形量色. 若小水□.

不遍所依. 量不等故. 可見細者. 所依不遍. 故

中	欄

非是一. 如說極微. 六方分異. 云何成一. 應立

量言  小水□等依無隔水能依應等所依之

量. 執所依一故. 猶如無隔一頗□迦一所依

色  又應量言. 小水□等依無隔水應不難

見. 執水一故. 如無隔水. 此中如前所說比量.

論文旣隱. 唯强思惟施設安立. 於宗因喩. 皆

遮過失. 恐4文繁廣不能具明. 善因明者. 自

當詳悉. 然或不須作其比量. 准論但以道理

徵之. 亦不違理

論. 若謂由相此彼差別5成別物不由餘義

述曰. 此正量部轉計救義. 謂見如前五義破

一. 遂作是義. 亦非無隔眼所行境體. 皆是一

物. 所以者何. 由彼地相. 此象彼馬. 處有差

別. 6卽成此彼二處地別. 如是四足處各差

別. 地卽成四. 一7蹄之下. 東西有殊. 其地卽

異. 不由異義. 所餘無隔眼所及境. 名爲一物.

有隔不及. 遂卽成多. 故我宗中. 無前五失. 今

牒言若謂由等

論. 則定應許此差別物展轉分□成多極微

述曰. 此則第八論主正破. 若由相故. 此彼

差別. 其體各一. 則汝定應許汝所執. 此差別

物體是一者. 又以覺慧. 展轉分□. 或多極微.

都無一物. 如馬住處. 名爲一物. 四足各異. 地

卽成四. 如是於8足東西方異. 於東西方. 多

百千分. 如是至細. 成多極微. 是故世間. 無定

實有唯一物者. 故汝等計. 皆述妄情. 虛所施

設

論. 已辨極微非一實物是則離識眼等色等

若根若境皆不得成  述曰. 就第四段. 破他

下	欄

宗中. 此下第三. 總結不成. 顯歸唯識  已辨

極微非一實物者. 結前所破. 能成極微. 一實

非有  是則離識眼色等者. 總結以上極微

所成根境非有. 卽是離識. 眼等五根. 色等五

境. 皆不得成. 能成極微. 非實有故. 所成根

境. 何義得成

旣爾此無言何所9顯

論. 由此善成唯有識義述曰. 顯歸唯識. 離

識根境. 今旣破無. 故知根境. 皆不離識. 不離

識色. 可許有故. 然諸根境. 四大所造諸宗計

別. 如唯識第一疏述

上來總有一十四頌. 合爲四段. 初之一頌. 小

乘外道四事難境無. 次有五頌. 釋四難非理.

次有三頌. 釋有情法二無我敎. 次有五頌. 返

破境實執. 或分爲三. 合初二段. 總有六頌. 四

事問答外境無故. 此等總是第一大段. 四事

難議境無. □徵實境執. 自下大文第二. 釋外

人難. 現量證境有. 返破憶持執

論. 諸法由量刊定有無一切量中現量爲勝

述曰. 此第二段. 有一頌半. 合分爲二. 初之

一頌. 釋現量證. 後之半頌. 釋憶持執. 於中皆

有先難後破. 此則正量. 薩婆多等. 爲此問起.

先議諸法. 刊定勝量. 後方申難. 此卽議也. 刊

定者. 貶量也. 言諸法者. 卽是所量. 一切有漏

無漏諸法. 由三二量. □准有無. 量者量度. 如

以尺丈. 量綾錦等10尺爲能量. 綾等所量. 知

其量數. 是其量果. 諸心心所. 緣諸法時. 說有

四分. 見分能量. 相分所量. 自證量果. 如是自

證. 緣見分時. 見分所量. 自證能量. 證自證爲

經數: 一八三四

經名: 唯識二十論述記卷下

頁數: 九九九

上	欄

量果. 如證自證. 緣自證時. 自證所量. 證自證

分. 爲其能量. 卽此自證. 亦爲量果. 能返緣

故. 若以第三. 緣第四時. 第四所量. 第三能

量. 其第四分. 卽爲量果. 能返緣故. 陳那以

前. 古內外道. 大小乘師. 皆說三量. 一現量

二比量. 三聖言量. 今依梵音. 云何弗多阿□

摩. 此云至敎. 至敎量者. 非得但聖者說. 名爲

至敎. 但是世間言無差1二可信者語. 皆至敎

量. 契至理故. 合2實事故. 如八語品. 四聖言

等. 言比量者. 比附量度. 名爲比量. 卽以衆

相. 而觀於義. 緣此義智. 名爲比量. 言現量

者. 諸部說異. 且薩婆多. 用世友說. 以根名

見. 根體是現量. 以顯現義是根義故. 此能

量境. 故名現量. 是持業釋. 法救說. 識名見.

能量境故. 識名現量. 持業如前. 妙音慧名見.

能量法勝慧. 名現量. 正量部說. 心心所法. 和

合名見. 心心所法. 合名現量. 經部師說. 根識

和合. 假名爲見. 假能量境. 假名現量. 吠世史

迦. 德句義中. 覺爲現量. 數論師說. 十一根

中. 五根是現量. 若歸於本. 自性是現量. 大乘

師說. 根名爲現. 依發屬助如根五義. 勝餘故.

然是色法. 不能量境. 唯心心所. 能量度故. 心

心所法. 正是量體. 依現之量. 名爲現量. 此依

士釋. 若無著以前. 但說二分. 唯一見分. 爲現

量體. 無著以後陳那菩薩. 立三分者. 見自證.

3分爲現量體. 護法以後. 見分自證. 證自證

分. 爲現量體. 安慧. 諸識雖皆有執. 然無隨念

計度分別. 明現取境. 名爲現量. 無漏皆現量.

如說善等性. 小乘有五. 外道有二. 大乘有四.

中	欄

合有十二種. 出現量體. 廣如餘處. 此略顯示.

陳那以後. 其4聖言量攝. 入此中. 此體除此.

外更無故. 如因明疏. 今者世親. 說有三量. 故

論說言一切量中. 現量爲勝. 5取現境故. 證自

相故. 大小二乘. 外道內道. 皆共許爾. 故今總

□貶議諸量. 現量勝餘

論. 若無外境寧有此覺我今現證如是境耶

述曰. 此正申難. 如世人言. 我今見色. 乃至

觸觸. 若無識外實色等境. 寧有此覺. 我今現

證如是色等. 此覺旣非無. 外色等定有. 總言

覺者. 心心所法之異名也. 今此言覺. 謂現量

智. 非唯是慧. 因明者說言證智者. 心心所法

之總名矣. 故舊論云. 如此證智. 云何得起. 成

唯識中. 亦有此難. 色等外境. 分明現證. 現量

所得. 寧撥爲無

此6中難已下論主破

論. 此證不成  述曰. 破中有二. 初總非. 後別

破. 此總非也

外人設問. 云何不成

論曰. 頌曰現覺如夢等已起現覺時見及境

已無寧許有現量  述曰. 第一句述正理. 顯

難外境實有不成. 下三句破外宗. 明無現覺.

成無外境. 然舊論本. 遂分二段. 前後別明. 其

此頌中. 初句易解. 至下當知. 上一句引喩破

經部. 下三句中. 略破二類. 初破正量部等. 非

刹那論. 後破一切有等. 刹那論者. 謂已起現

覺時. 其見已無. 寧許有現量. 破正量部等. 謂

已起現覺時. 7其見及境已無. 寧許有現量.

破薩婆多等. 大衆部等宗計不同. 亦應□破.

下	欄

如薩婆多. 第三句中. 言及字者. 卽相違釋. 意

顯有二難. 至下當知

論曰. 如夢等時雖無外境而亦得有如是現

覺  述曰. 先釋初句. 今解初中. 如夢等字. 能

成喩法. 等者. 等取眩[&FFFF]#目等. 緣見髮蠅等. 此

等諸位. 經部及大乘. 彼此共許外境非有. 故

以爲喩. 如夢等中. 雖無離心外實境界. 而彼

言謂. 我見是事. 聞是事等. 起此現覺

下合法顯

論. 餘時現覺應知亦爾  述曰. 釋頌初句. 現

覺二字. 除夢等外餘時. 所起見是事等. 如是

現量. 應知亦爾. 亦無外境. 此現覺生. 應立量

言  除夢等外所有現覺緣非8現境起. 許現

覺故. 如夢等現覺. 此中意說. 若實現覺. 如五

識等. 不作此解. 我今現證如是事境. 作此解

者. 是意識中分別妄覺. 非謂現量心心所法.

成唯識說. 現量證時. 不執爲外. 後意分別. 妄

生外想. 故現量境. 是自相分. 識所變故. 亦說

爲有. 意識所有執外實色等. 妄計度故. 說彼爲

無. 又彼論說. 謂假智詮. 不得自相. 唯於諸法

共相而轉. 故現覺者. 必無此智及與此9論.

我今現證如是事等

論. 故彼引此爲證不成  述曰. 此結非也. 現

覺所緣. 由如夢境性非實有. 故彼汝宗. 引此

現覺爲證. 離心外境實有. 理證不成

論. 又若爾時有此現覺我今現證如是色等

述曰. 次釋下10三句頌. 先破正量部等. 此

解等二句頌若. 於爾時. 起此現覺. 我今現證

如是心外色等實境者. 此牒彼計

經數: 一八三四

經名: 唯識二十論述記卷下

頁數: 一○○○

上	欄

下正申難

論. 爾時於境能見已無  述曰. 釋第三句見

已無字. 申其難意. 正量等計. 六識不□. 起此

覺時. 能見五識實現量者. 已入過去. 現在非

有

所以者何

論. 要在意識能分別故時眼等識必已謝故

述曰. 此顯二因成. 能見識現在非有. 彼此

共許. 要第六識. 具三分別. 方能起此分別現

覺. 五識不具三種分別. 故不能起此等現覺.

此等現覺. 旣在意識. 起此覺時. 故彼能見眼

等五識. 必入過去. 落謝非有. 先見有物. 後方

起覺. 故正見及覺二. 時必不俱. 能見實現覺.

此時旣無. 寧許此覺. 有是現量. 證外境有. 若

正現量. 證色等時. 緣心內法. 無假智詮. 故證

不成. 以正量部. 心心所法. 燈焰. 鈴聲. 唯滅

相滅. 念念生滅. 色等法滅. 亦待外緣. 卽隨此

事長短一期. 後方有滅. 起證如是現量覺時.

眼識不住. 故入過去. 其境色等. 一期未滅. 故

此唯破起此覺時. 能見已無. 不破所見此時

非有. 設縱有故. 應立量言  起此覺時必非

現量. 是散心位能見已無故. 如散心位緣於

過去百千劫事. 破1境一期. 如餘論說

論. 刹那論者有此覺時  述曰. 下破薩婆多

等. 此等執境及心心所. 皆念念滅. 名刹那論

有此覺時. 釋頌第二句. 牒彼2所計

論. 色等現境亦皆已滅  述曰. 此正申難. 釋

第三句頌. 及境已無. 眼等六識. 不俱時起. 起

此覺時. 要在意識. 但非現覺. 能緣已無. 所緣

中	欄

現境. 亦皆已滅. 卽此現覺所有詮智. 現在緣

時. 不及現境. 此已滅故. 故證不成. 應立量言

起此覺時必非現量. 是散心位境已無故.

如散心位緣過去世百千劫事. 大衆部等. 刹

那旣同. 六識俱時. 雖小不同. 頗亦同此

論. 如何此時許有現量  述曰. 此雙結難. 釋

第四句頌. 正量部等. 起此覺時. 能見已無. 如

何此時. 許有現量. 證外境有. 薩婆多等. 起此

覺時. 其境3亦無. 如何此時. 許有現量. 證外

境有. 故說現覺證有外境. 爲證不成. 旣爾大

乘. 許六識□. 起此覺時. 能見所見. 二俱現

有. 此現量覺. 其義如何. 五識俱意. 若同五

緣. 是現量攝. 不起此覺. 若起此覺. 必不同

緣. 假智詮故. 五識前時. 旣由意引. 4今相續

生. 不假意識. 意識起亦餘二量攝. 或五同時.

或刹那間. 亦無過5失. 然緣心內境. 有此現

覺生

論. 要曾現受意識能憶是故決定有曾受境

述曰. 下破憶持. 先外救. 謂彼救言. 要曾

過去眼等五識. 現受此境. 今時意識. 方能憶

持. 非先未受後意能憶. 此則汎說先緣後憶.

是故決定. 有曾受境. 顯過去世現境非無. 是

曾五識. 現所受故

論. 見此境者許爲現量由斯外境實有義成

述曰. 曾現受境. 明了五識. 旣許非無. 能見

此心追憶意識. 亦定是有. 彼此二宗. 許曾現

識現量所攝. 現量曾有境. 今時方能憶. 故此

所緣. 定心外法. 又追憶識. 由曾現受. 亦現量

攝. 故知. 外境實有義成. 若無外境. 無曾所

下	欄

受. 無曾所受故現量亦無. 云何今時有憶持

識. 由斯外境實有成也

此外救已. 下論主破

論. 如是要由先受後憶證有外境理亦不成

述曰. 下破有二. 初總後別. 此總非也. 如是

要由現量. 先受外實有境. 後意方憶. 以此道

理. 證離心外境有不成

論. 何以故  述曰. 外人復問. 爲何義故證境

不成

下論主破

論. 頌曰如說似境識從此生憶念  述曰. 然

舊論本. 句句別明. 分爲二段. 6實如今者合

一處. 明義相違故. 但申正理. 奪彼憶持. 如前

所說. 似境之識. 後生憶持. 非緣離心外境識.

後有憶持也

論曰. 如前所說雖無外境而眼識等似外境

現  述曰. 釋初句頌. 奪彼曾受離心之外現

境之識. 謂如前說. 識從自種生. 似境相轉等.

及初論首說識生時. 似外境現. 雖無外境. 眼

等五識. 似外境現. 已廣如7前

論. 從此後位與念相應分別意識似前境現

述曰. 釋頌下句. 奪彼憶持. 謂從過去似境

五識. 今此後位. 與別境念. 相應之時. 有緣過

去分別意識. 變似前五識所緣境現  無曾現

在受離心境. 眼等五識. 從此今時. 與念相應.

有一意識. 緣前五識離心之境

論. 卽說此爲憶曾所受  述曰. 卽說於此分

別意識. 緣曾現在不離識境. 名爲憶持曾所

受識. 所以者何. 由曾五識. 及同時意. 緣卽識